એ પછી ધવલને રૂ. ૫,૫૦,૦૦૦ અપાતાં તે થેલમાં રાખી બહાર આવ્યો હતો અને આ રોકડની થેલી તેણે બહેન કિંજલના હાથમાં આપી હતી. કારણ કે વાહન તેને હંકારવાનું હતું. તેણે ચાવી માંગતા કિંજલે ચાવી ખોવાઇ ગયાનું કહ્યું હતું અને બાદમાં પોતે કાકાની દૂકાન નજીકમાં જ હોઇ ત્યાં બીજી ચાવી પડી છે તે લેવા જાય છે તેમ કહીને રોકડની થેલી સાથે જ ચાલતી થઇ હતી. દસેક મિનીટ પછી તે પાછી આવી હતી અને ચાવી પોતે પહેરેલા પેન્ટના ખિસ્સામાં જ છે તેમ કહ્યું હતું. તેના હાથમાં પૈસાની થેલી ન જોતાં અને હાથમાં લોહી નીકળતું જોતાં ધવલે પુછતાં તેણીએ એવું કહ્યું હતું કે પારગેટનો ઢાળીયો ઉતરતી હતી ત્યારે બાઇક પર આવેલા બે શખ્સ થેલી લૂંટી ભાગી ગયા છે.